CELEX: 32017R1328
Language: bg
Date: 2017-07-17 00:00:00
Title: Регламент за изпълнение (ЕС) 2017/1328 на Комисията от 17 юли 2017 година за изменение на Регламент (ЕС) № 642/2010 относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури

18.7.2017   
               
               
                  BG
               
               
                  Официален вестник на Европейския съюз
               
               
                  L 185/24
               
            РЕГЛАМЕНТ ЗА ИЗПЪЛНЕНИЕ (ЕС) 2017/1328 НА КОМИСИЯТА
      от 17 юли 2017 година
      за изменение на Регламент (ЕС) № 642/2010 относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 178 във връзка с член 180 от него,
      като има предвид, че:
      
                  (1)
               
               
                  С Регламент (ЕС) № 642/2010 на Комисията (2) се определят правилата относно изчисляването и определянето на вносните мита за някои продукти. За обикновената пшеница, твърдата пшеница и царевицата вносното мито може да зависи от разликата между действителното качество на внесения продукт и качеството на продукта, вписан във вносната лицензия. За тази цел от страна на митническото учреждение се извършва качествен анализ въз основа на представителни извадки и са предвидени допълнителни гаранции.
               
            
                  (2)
               
               
                  В Делегиран регламент (ЕС) 2016/1237 на Комисията (3) са предвидени случаите, в които се изисква лицензия за внос. Вече не се изисква лицензия за внос за продуктите от сектора на зърнените култури, когато тези продукти са декларирани за допускане за свободно обращение при условия, различни от тарифните квоти. В резултат на това изискването за предоставяне на гаранция по вносната лицензия за продуктите, посочени в член 12, буква а) от Регламент (ЕО) № 1342/2003 на Комисията (4), беше премахнато.
               
            
                  (3)
               
               
                  В член 2, параграф 4 от Регламент (ЕС) № 642/2010 се предвижда намаляване на вносното мито за някои пристанища на разтоварване, за които митническите органи трябва да издават сертификат в съответствие с образеца, съдържащ се в приложение I към посочения регламент. Посоченият образец продължава да съдържа позоваване на референтния номер на вносната лицензия като допълнителна информация за самата вносна лицензия. Освен това, за да се избегне всякакво объркване, е целесъобразно терминът „сертификат“ да се замени с „документ“.
               
            
                  (4)
               
               
                  В член 3, параграф 4 и член 6, параграфи 1 и 2 от Регламент (ЕС) № 642/2010 се предвижда допълнителна гаранция освен в случаите, когато вносната лицензия се придружава от някои сертификати за съответствие. В посочените членове и в член 7, параграф 4 позоваванията на „вносна лицензия“ или на свързаната с нея гаранция следва да се заличат или да се заменят с позовавания на декларацията за допускане за свободно обращение. Същевременно терминът „допълнителна гаранция“ следва да се замени с по-подходящ термин.
               
            
                  (5)
               
               
                  В интерес на яснотата и правната сигурност е целесъобразно да се заменят позоваванията на Регламент (ЕИО) № 2913/92 на Съвета (5), Регламент (ЕО) № 450/2008 на Европейския парламент и на Съвета (6) и Регламент (ЕИО) № 2454/93 на Комисията (7) с позовавания на Регламент (ЕС) № 952/2013 на Европейския парламент и на Съвета (8) и Регламент за изпълнение (ЕС) 2015/2447 на Комисията (9).
               
            
                  (6)
               
               
                  Поради това Регламент (ЕС) № 642/2010 следва да бъде съответно изменен.
               
            
                  (7)
               
               
                  Мерките, предвидени в настоящия регламент, са в съответствие със становището на Комитета за общата организация на селскостопанските пазари,
               
            ПРИЕ НАСТОЯЩИЯ РЕГЛАМЕНТ:
      Член 1
      Регламент (ЕС) № 642/2010 се изменя, както следва:
      
                  1)
               
               
                  В член 1 параграф 3 се заменя със следното:
                  „3.   Ставките на митата от Общата митническа тарифа, упоменати в параграф 1, са митата, приложими на датата, посочена в член 172, параграф 2 от Регламент (ЕС) № 952/2013 на Европейския парламент и на Съвета (*1).
                  
                     (*1)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).“"
						
               
            
                  2)
               
               
                  В член 2, параграф 4 втората алинея се заменя със следното:
                  „Митническите органи на пристанището на разтоварване издават документ в съответствие с образеца, съдържащ се в приложение I, с който се удостоверява количеството на всеки разтоварен продукт. За да може да бъде намалено митото, предвидено в първа алинея, посоченият документ трябва да придружава стоките до приключването на митническите формалности по вноса.“
               
            
                  3)
               
               
                  В член 3 параграфи 3 и 4 се заменят със следното:
                  „3.   Прилагат се разпоредбите за специфична употреба, съдържащи се в член 254, параграфи 1, 4 и 5 от Регламент (ЕС) № 952/2013.
                  4.   Независимо от разпоредбите на член 211, параграф 3, буква в) от Регламент (ЕС) № 952/2013, за твърдата царевица вносителят предоставя на компетентния орган специална гаранция в размер на 24 EUR на тон освен в случаите, когато декларацията за допускане за свободно обращение се придружава от сертификат за съответствие, издаден от Servicio Nacional de Sanidad y Calidad Agroalimentaria (Senasa) на Аржентина съгласно член 7, параграф 2, първа алинея, буква а) от настоящия регламент.
                  Ако обаче митото, приложимо в деня на приемане на декларацията за допускане за свободно обращение, е по-малко от 24 EUR на тон царевица, специалната гаранция е равна на размера на митото.“
               
            
                  4)
               
               
                  Член 6 се заменя със следното:
                  „Член 6
                  1.   За висококачествената обикновена пшеница, в деня на приемане на декларацията за допускане за свободно обращение вносителят предоставя на компетентния орган специална гаранция в размер на 95 EUR на тон освен в случаите, когато посочената декларация се придружава от сертификат за съответствие, издаден от Federal Grain Inspection Service (FGIS) или от Canadian Grain Commission (CGC) съгласно член 7, параграф 2, първа алинея, буква б) или в).
                  Ако обаче вносните мита за всички категории качество на обикновената пшеница са суспендирани съгласно член 219 от Регламент (ЕС) № 1308/2013 на Европейския парламент и на Съвета (*2), специалната гаранция не се изисква през целия период, през който е валидно суспендирането.
                  2.   За твърдата пшеница, в деня на приемане на декларацията за допускане за свободно обращение вносителят предоставя на компетентния орган специална гаранция освен в случаите, когато посочената декларация се придружава от сертификат за съответствие, издаден от Federal Grain Inspection Service (FGIS) или от Canadian Grain Commission (CGC) съгласно член 7, параграф 2, първа алинея, буква б) или в).
                  Размерът на специалната гаранция представлява разликата в деня на приемане на декларацията за допускане за свободно обращение между най-високото вносно мито и митото, приложимо за посоченото качество, плюс добавка в размер на 5 EUR на тон. Когато обаче вносното мито, приложимо за различните качества твърда пшеница, е нула, специалната гаранция не се изисква.
                  
                     (*2)  Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (ОВ L 347, 20.12.2013 г., стр. 671).“"
						
               
            
                  5)
               
               
                  В член 7, параграф 2 първата алинея се заменя със следното:
                  „2.   Съгласно принципите, определени в членове 58 и 59 от Регламент за изпълнение (ЕС) 2015/2447 на Комисията (*3), Комисията признава официално следните сертификати за съответствие:
                  
                              а)
                           
                           
                              сертификатите, издадени от Servicio nacional de Sanidad y Calidad Agroalimentaria (Senasa) на Аржентина за твърда царевица;
                           
                        
                              б)
                           
                           
                              сертификатите, издадени от Federal Grain Inspection Service (FGIS) на Съединените американски щати за висококачествена обикновена пшеница и висококачествена твърда пшеница;
                           
                        
                              в)
                           
                           
                              сертификатите, издадени от Canadian Grain Commission (CGC) на Канада за висококачествена обикновена пшеница и висококачествена твърда пшеница.
                           
                        
                     (*3)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).“"
						
               
            
                  6)
               
               
                  В член 7 параграф 4 се заменя със следното:
                  „4.   Ако резултатите от анализа показват, че внесената висококачествена обикновена пшеница, твърда пшеница и твърда царевица е с по-ниско стандартно качество от вписаното в декларацията за допускане за свободно обращение, вносителят заплаща разликата между вносното мито, приложимо за посочения в декларацията продукт, и митото за действително внесения продукт. В този случай специалната гаранция, предвидена в член 3, параграф 4 и член 6, параграфи 1 и 2, се освобождава с изключение на добавката от 5 EUR, предвидена в член 6, параграф 2, втора алинея.
                  В случай че разликата, посочена в първа алинея, не бъде платена в срок от един месец, специалната гаранция, предвидена в член 3, параграф 4 и член 6, параграфи 1 и 2, се задържа.“
               
            
                  7)
               
               
                  Приложение I се заменя с текста, съдържащ се в приложението към настоящия регламент.
               
            Член 2
      Настоящият регламент влиза в сила на седмия ден след деня на публикуването му в Официален вестник на Европейския съюз.
      
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 17 юли 2017 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 347, 20.12.2013 г., стр. 671.
      
         (2)  Регламент (ЕС) № 642/2010 на Комисията от 20 юли 2010 г. относно правилата за прилагане на Регламент (ЕО) № 1234/2007 на Съвета по отношение на вносните мита в сектора на зърнените култури (ОВ L 187, 21.7.2010 г., стр. 5).
      
         (3)  Делегиран регламент (ЕС) 2016/1237 на Комисията от 18 май 2016 г. за допълнение на Регламент (ЕС) № 1308/2013 на Европейския парламент и на Съвета по отношение на правилата за прилагане на системата на лицензии за внос и износ и за допълнение на Регламент (ЕС) № 1306/2013 на Европейския парламент и на Съвета по отношение на правилата за освобождаване и задържане на обезпечения, внесени във връзка с тези лицензии, и за изменение на регламенти (ЕО) № 2535/2001, (ЕО) № 1342/2003, (ЕО) № 2336/2003, (ЕО) № 951/2006, (ЕО) № 341/2007 и (ЕО) № 382/2008 на Комисията и за отмяна на регламенти (ЕО) № 2390/98, (ЕО) № 1345/2005, (ЕО) № 376/2008 и (ЕО) № 507/2008 на Комисията (ОВ L 206, 30.7.2016 г., стр. 1).
      
         (4)  Регламент (ЕО) № 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии в сектора на зърнените култури и в сектора на ориза (ОВ L 189, 29.7.2003 г., стр. 12).
      
         (5)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
      
         (6)  Регламент (ЕО) № 450/2008 на Европейския парламент и на Съвета от 23 април 2008 г. за създаване на Митнически кодекс на Общността (Модернизиран митнически кодекс) (ОВ L 145, 4.6.2008 г., стр. 1).
      
         (7)  Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета за създаване на Митнически кодекс на Общността (ОВ L 253, 11.10.1993 г., стр. 1).
      
         (8)  Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (ОВ L 269, 10.10.2013 г., стр. 1).
      
         (9)  Регламент за изпълнение (ЕС) 2015/2447 на Комисията от 24 ноември 2015 г. за определяне на подробни правила за прилагането на някои разпоредби на Регламент (ЕС) № 952/2013 на Европейския парламент и на Съвета за създаване на Митнически кодекс на Съюза (ОВ L 343, 29.12.2015 г., стр. 558).
      
         ПРИЛОЖЕНИЕ
         „
               ПРИЛОЖЕНИЕ I
               
                  Образец, посочен в член 2, параграф 4
               
               Разтоварен продукт (код по КН и — за обикновената пшеница, твърдата пшеница и царевицата — качество, декларирано в съответствие с член 5): …
               Разтоварено количество (в килограми): …
            “